Ericu950/Stoicheia-meter-silver huggingface dataset:
οὗτοι παρὰ τῶν ἐπιφοιτώντων ἀκούοντες , ὅσῃ σπουδῇ κέχρηται Γάιος περὶ τὴν ἰδίαν ἐκθέωσιν καὶ ὡς ἀλλοτριώτατα διάκειται πρὸς ἅπαν τὸ Ἰουδαϊκὸν γένος , καιρὸν ἐπιτήδειον εἰς ἐπίθεσιν παραπεπτωκέναι νομίζοντες αὐτοσχέδιον ἀνιστᾶσι βωμὸν εἰκαιοτάτης ὕλης , πηλὸν σχηματίσαντες εἰς πλίνθους , ὑπὲρ τοῦ μόνον ἐπιβουλεύειν τοῖς συνοικοῦσιν ·
ᾔδεσαν γὰρ οὐκ ἀνεξομένους καταλυομένων τῶν ἐθῶν , ὅπερ καὶ ἐγένετο .
θεασάμενοι γὰρ καὶ δυσανασχετήσαντες ἐπὶ τῷ τῆς ἱερᾶς χώρας τὸ ἱεροπρεπὲς ὄντως ἀφανίζεσθαι καθαιροῦσι συνελθόντες ·
οἱ δὲ εὐθὺς ἐπὶ τὸν Καπίτωνα ἧκον , ὃς ἦν τοῦ δράματος ὅλου δημιουργός .
ἕρμαιον δὲ εὑρηκέναι νομίσας , ὅπερ ἐκ πολλῶν χρόνων ἀνεζήτει , γράφει Γαΐῳ διαίρων τὰ πράγματα καὶ μετεωρίζων .
ὁ δὲ διαναγνοὺς πλουσιώτερον καὶ μεγαλοφρονέστερόν τι ἀντὶ τοῦ πλινθίνου βωμοῦ τοῦ κατ ἐπήρειαν ἀνασταθέντος ἐν Ἰαμνείᾳ κελεύει κολοσσιαῖον ἀνδριάντα ἐπίχρυσον ἐν τῷ τῆς μητροπόλεως ἱερῷ καθιδρυθῆναι , συμβούλοις χρησάμενος τοῖς ἀρίστοις καὶ σοφωτάτοις , Ἑλικῶνι τῷ εὐπατρίδῃ δούλῳ , σπερμολόγῳ , περιτρίμματι , καὶ Ἀπελλῇ τινι τραγῳδῷ , ὃς ἀκμῇ μὲν τῆς πρώτης ἡλικίας , ὥς φασιν , ἐκαπήλευσε τὴν ὥραν , ἔξωρος δὲ γενόμενος ἐπὶ τὴν σκηνὴν παρῆλθεν .
ὅσοι δὲ σκηνοβατοῦσιν ἐμπορευόμενοι θεαταῖς καὶ θεάτροις , αἰδοῦς εἰσι καὶ σωφροσύνης ἀλλ οὐκ ἀναισχυντίας καὶ ἀκοσμίας ἐρασταὶ τῆς ἀνωτάτω ;
διὰ ταῦτα εἰς τὴν τοῦ συμβούλου τάξιν ὁ Ἀπελλῆς παρῆλθεν , ἵνα βουλεύσηται Γάιος μεθ οὗ μὲν ὡς σκωπτέον , μεθ οὗ δὲ ὡς ᾀστέον , ὑπερβὰς τὰς περὶ τῶν ὅλων σκέψεις , ὡς εἰρηνεύεσθαι καὶ ἠρεμεῖσθαι τὰ πανταχοῦ πάντα .
ὁ ὁμὲν οὖν Ἑλικών , σκορπιῶδες ἀνδράποδον , τὸν Αἰγυπτιακὸν ἰὸν εἰς Ἰουδαίους ἤφιεν , ὁ ὁδὲ Ἀπελλῆς τὸν ἀπὸ Ἀσκάλωνος 0 ·
ἦν γὰρ ἐκεῖθεν ·
ἀσκαλωνίταις δὲ ἀσύμβατός τις καὶ ἀκατάλλακτος δυσμένεια πρὸς τοὺς τῆς ἱερᾶς χώρας οἰκήτορας Ἰουδαίους ἐστὶν οὖσιν ὁμόροις .
“ ταῦτα ἀκούοντες ἐφ ἑκάστου ῥήματος καὶ ὀνόματος ἐτιτρωσκόμεθα τὰς ψυχάς .
ἀλλ  οἱ μὲν καλῶν πράξεων καλοὶ σύμβουλοι μικρὸν ὕστερον τὰ ἐπίχειρα εὗρον τῆς ἀσεβείας , ὁ μὲν ὑπὸ Γαΐου σιδήρῳ δεθεὶς ἐφ ἑτέραις αἰτίαις καὶ στρεβλούμενος καὶ τροχιζόμενος ἐκ περιτροπῆς , ὥσπερ ἐν ταῖς περιοδιζούσαις νόσοις , ὁ δὲ Ἑλικὼν ὑπὸ Κλαυδίου Γερμανικοῦ Καίσαρος ἀναιρεθείς , ἐφ οἷς ἄλλοις ὁ φρενοβλαβὴς ἠδίκησεν 0 1 .
ἡ δὲ περὶ τῆς ἀναθέσεως τοῦ ἀνδριάντος ἐπιστολὴ γράφεται , καὶ οὐχ ἁπλῶς ἀλλ ὡς οἷόν τε ἦν περιεσκεμμένως εἰς ἀσφάλειαν .
κελεύει γὰρ Πετρωνίῳ τῷ τῆς Συρίας ἁπάσης ὑπάρχῳ , πρὸς ὃν καὶ τὴν ἐπιστολὴν ἐγεγράφει , τῆς παρ Εὐφράτῃ στρατιᾶς , ἣ τὴν διάβασιν τῶν ἑῴων βασιλέων καὶ ἐθνῶν παρεφύλαττε , τὴν ἡμίσειαν ἄγειν ἐπὶ τῆς Ἰουδαίας τὸν ἀνδριάντα παραπέμψουσαν , οὐχ ἵνα σεμνοποιήσῃ τὴν ἀνάθεσιν , ἀλλ ἵνα , εἰ διακωλύοι τις , εὐθὺς ἀπόληται .
τί λέγεις , ὦ δέσποτα ;
προειληφὼς οὐκ ἀνεξομένους , ἀλλ ὑπερασπιοῦντας τοῦ νόμου καὶ προαποθανουμένους τῶν πατρίων πολεμοποιεῖς ;
οὐ γὰρ ἔοικας δι  ἄγνοιαν ὧν εἰκὸς ἦν ἀποβήσεσθαι τοῦ περὶ τὸ ἱερὸν ἅψασθαι νεωτερισμοῦ , προμαθὼν δὲ ἀκριβῶς τὰ μέλλοντα ὡς ἤδη παρόντα καὶ τὰ γενησόμενα ὡς χειριζόμενα τὴν στρατιὰν εἰσάγειν προσέταξας , ἵνα θυσίαις ἐναγέσι πρώταις καθιερωθῇ τὸ ἀφίδρυμα , σφαγαῖς ἀθλίων ἀνδρῶν ὁμοῦ καὶ γυναικῶν .
ὁ μὲν οὖν Πετρώνιος τὰ ἐπισταλέντα διαναγνοὺς ἐν ἀμηχάνοις ἦν , οὔ τε ἐναντιοῦσθαι δυνάμενος διὰ φόβον  ᾔδει γὰρ ἀφόρητον οὐ μόνον κατὰ τῶν τὰ κελευσθέντα μὴ πραξάντων , ἀλλὰ καὶ κατὰ τῶν μὴ εὐθύς  οὔ τε ἐγχειρεῖν εὐμαρῶς ·
ᾔδει γὰρ ἀνθ ἑνὸς θανάτου μυρίους ἄν , εἴπερ δυνατὸν ἦν , ἐθελήσοντας ὑπομεῖναι μᾶλλον ἢ περιιδεῖν τι τῶν ἀπειρημένων δρώμενον .
ἅπαντες γὰρ ἄνθρωποι φυλακτικοὶ τῶν ἰδίων ἐθῶν εἰσι , διαφερόντως δὲ τὸ Ἰουδαίων ἔθνος 0 ·
θεόχρηστα γὰρ λόγια τοὺς νόμους εἶναι ὑπολαμβάνοντες καὶ τοῦτο ἐκ πρώτης ἡλικίας τὸ μάθημα παιδευθέντες ἐν ταῖς ψυχαῖς ἀγαλματοφοροῦσι τὰς τῶν διατεταγμένων εἰκόνας ·
εἶτα ἐναργεῖς τύπους καὶ μορφὰς αὐτῶν καθορῶντες ἀεὶ τοῖς λογισμοῖς αὑτῶν τεθήπασι ·
καὶ τοὺς μὲν τιμητικῶς ἔχοντας ἀλλοφύλους αὐτῶν οὐχ ἧττον τῶν ἰδίων ἀποδέχονται πολιτῶν , τοῖς δὲ ἢ καθαιροῦσιν ἢ χλευάζουσιν ὡς πολεμιωτάτοις ἀπέχθονται ·
καὶ πεφρίκασι μὲν ἕκαστον τῶν διηγορευμένων οὕτως , ὡς ἅπασαν τὴν παρ ἀνθρώποις εἴ τε εὐτυχίαν εἴ τε εὐδαιμονίαν χρὴ καλεῖν μηδέποτ ἂν ὑπὲρ παραβάσεως καὶ τοῦ τυχόντος ἂν ὑπαλλάξασθαι 0 .
περιττοτέρα δὲ καὶ ἐξαίρετός ἐστιν αὐτοῖς ἅπασιν ἡ περὶ τὸ ἱερὸν σπουδή .
θάνατος ἀπαραίτητος ὥρισται κατὰ τῶν εἰς τοὺς ἐντὸς περιβόλους παρελθόντων  δέχονται γὰρ εἰς τοὺς ἐξωτέρω τοὺς πανταχόθεν πάντας  τῶν οὐχ ὁμοεθνῶν .
εἰς δὴ ταῦτα ἀφορῶν ὁ Πετρώνιος βραδὺς ἦν ἐγχειρητής , ὅσον τόλμημα μεγαλουργεῖται σκεπτόμενος , καὶ συγκαλέσας ὡς ἐν συνεδρίῳ τοὺς τῆς ψυχῆς ἅπαντας λογισμοὺς τὴν ἑκάστου γνώμην διηρεύνα καὶ πάντας εὕρισκεν ὁμογνωμονοῦντας περὶ τοῦ μηδὲν κινεῖν τῶν ἐξ ἀρχῆς καθωσιωμένων , πρῶτον διὰ τὸ φύσει δίκαιον καὶ εὐσεβές , ἔπειτα διὰ τὸν ἐπικρεμάμενον κίνδυνον , οὐκ ἐκ θεοῦ μόνον ἀλλὰ καὶ τῶν ἐπηρεαζομένων .
ἔννοιά τε αὐτὸν εἰσῄει τοῦ ἔθνους , ὅσον ἐστὶν ἐν πολυανθρωπίᾳ , ὅπερ οὐκ ἐδέξατο καθάπερ τῶν ἄλλων ἕκαστον μιᾶς χώρας τῆς ἀποκεκληρωμένης αὐτῷ μόνῳ περίβολος , ἀλλ ὀλίγου δέω φάναι πᾶσα ἡ οἰκουμένη 0 ·
κέχυται γὰρ ἀνά τε τὰς ἠπείρους καὶ νήσους ἁπάσας , ὡς τῶν αὐθιγενῶν μὴ πολλῷ τινι δοκεῖν ἐλαττοῦσθαι .
τοσαύτας μυριάδας ἐφέλκεσθαι πολεμίων ἆρ οὐ σφαλερώτατον 0 ;
ἀλλὰ μήποτε γένοιτο συμφρονήσαντας τοὺς ἑκασταχοῦ πρὸς ἄμυναν ἐλθεῖν ·
ἄμαχόν τι συμβήσεται χρῆμα ·
δίχα τοῦ καὶ τοὺς τὴν Ἰουδαίαν κατοικοῦντας ἀπείρους τε εἶναι τὸ πλῆθος καὶ τὰ σώματα γενναιοτάτους καὶ τὰς ψυχὰς εὐτολμοτάτους καὶ προαποθνῄσκειν αἱρουμένους τῶν πατρίων ὑπὸ φρονήματος , ὡς μὲν ἔνιοι τῶν διαβαλλόντων εἴποιεν ἄν , βαρβαρικοῦ , ὡς δὲ ἔχει τ ἀληθές , ἐλευθερίου καὶ εὐγενοῦς 0 .
ἐφόβουν δὲ αὐτὸν καὶ αἱ πέραν Εὐφράτου δυνάμεις ·
ᾔδει γὰρ Βαβυλῶνα καὶ πολλὰς ἄλλας τῶν σατραπειῶν ὑπὸ Ἰουδαίων κατεχομένας , οὐκ ἀκοῇ μόνον ἀλλὰ καὶ πείρᾳ ·
καθ  ἕκαστον γὰρ ἐνιαυτὸν ἱεροπομποὶ στέλλονται χρυσὸν καὶ ἄργυρον πλεῖστον κομίζοντες εἰς τὸ ἱερὸν τὸν ἀθροισθέντα ἐκ τῶν ἀπαρχῶν , δυσβάτους καὶ ἀτριβεῖς καὶ ἀνηνύτους ὁδοὺς περαιούμενοι , ἃς λεωφόρους εἶναι νομίζουσιν , ὅτι πρὸς εὐσέβειαν ἄγειν δοκοῦσι .
περιδεὴς οὖν ὡς εἰκὸς ἦν , μὴ πυθόμενοι τὴν καινουργουμένην ἀνάθεσιν ἐπιφοιτήσωσιν ἐξαίφνης καὶ περίσχωσιν , οἱ μὲν ἔνθεν οἱ δὲ ἔνθεν , κύκλος γενόμενοι , καὶ συνάψαντες ἀλλήλοις τοὺς ἐναποληφθέντας μέσους δεινὰ ἐργάσωνται 0 1 .
τοιούτοις μὲν λογισμοῖς χρώμενος ἀπώκνει .
πάλιν δὲ ὑπὸ τῶν ἐναντίων ἀνθείλκετο , „ δεσπότου “ λέγων „ ἡ πρόσταξίς ἐστι καὶ νέου καὶ ὅ τι ἂν βουληθῇ τοῦτο συμφέρον κρίνοντος καὶ τὸ γνωσθὲν ἅπαξ ἐπιτελεσθῆναι , κ ἂν ἀλυσιτελέστατον ᾖ καὶ φιλονεικίας καὶ ἀλαζονείας γέμον , ὅς γε καὶ ὑπερπηδήσας τὸν ἄνθρωπον ἐν θεοῖς ἤδη γράφει ἑαυτόν .
ἐπικρέμαται δή μοι κίνδυνος ὁ περὶ ψυχῆς καὶ ἐναντιωθέντι καὶ εἴξαντι , ἀλλ εἴξαντι μὲν μετὰ πολέμου καὶ τάχα ἀμφίβολος καὶ οὐ πάντως ἀποβησόμενος , ἐναντιωθέντι δὲ ἀπαραίτητος καὶ ὁμολογούμενος ἐκ Γαΐου 0 .
“ συνελάμβανον δὲ τῇ γνώμῃ ταύτῃ πολλοὶ τῶν συνδιεπόντων τὰ κατὰ Συρίαν αὐτῷ Ῥωμαίων , εἰδότες ὅτι καὶ ἐπ αὐτοὺς πρώτους αἱ ἀπὸ Γαΐου χωρήσουσιν ὀργαὶ καὶ τιμωρίαι ὡς συναιτίους τοῦ τὸ κελευσθὲν μὴ γενέσθαι .
παρέσχε δὲ εἰς ἀκριβεστέραν σκέψιν ἀναχώρησιν ἡ κατασκευὴ τοῦ ἀνδριάντος ·
οὔ τε γὰρ ἀπὸ τῆς Ῥώμης διεπέμψατο  θεοῦ μοι προνοίᾳ δοκῶ τὴν χεῖρα τῶν ἀδικουμένων ἀφανῶς ὑπερέχοντος  οὔ τε τῶν κατὰ Συρίαν ὅστις ἂν ἄριστος εἶναι δοκιμασθῇ μετακομίζειν προσέταξεν , ἐπεὶ κ ἂν τῷ τάχει τῆς παρανομίας ταχὺς ἐξήφθη ὁ πόλεμος .
καιρὸν οὖν σχὼν εἰς τὴν τοῦ συμφέροντος διάσκεψιν  τὰ γὰρ αἰφνίδια καὶ μεγάλα , ὅταν ἀθρόα προσπέσῃ , κατακλᾷ τὸν λογισμόν  προστάττει τὴν κατασκευὴν ἔν τινι τῶν ὁμόρων ποιεῖσθαι .
μεταπεμψάμενος οὖν ὁ Πετρώνιος δημιουργοὺς τῶν ἐν Φοινίκῃ τοὺς φρονιμωτάτους δίδωσι τὴν ὕλην ·
οἱ δὲ ἐν Σιδῶνι εἰργάζοντο .
μεταπέμπεται δὲ καὶ τοὺς ἐν τέλει τῶν Ἰουδαίων ἱερεῖς τε καὶ ἄρχοντας , ἅμα μὲν δηλώσων τὰ ἀπὸ Γαΐου , ἅμα δὲ καὶ συμβουλεύσων ἀνέχεσθαι τῶν ὑπὸ τοῦ δεσπότου προσταττομένων καὶ τὰ δεινὰ πρὸ ὀφθαλμῶν λαμβάνειν ·
εὐτρεπεῖς γὰρ εἶναι τῶν κατὰ Συρίαν στρατιωτικῶν δυνάμεων τὰς μαχιμωτέρας , αἳ πᾶσαν τὴν χώραν καταστορέσουσι νεκρῶν 0 .
ᾤετο γάρ , εἰ προμαλάξειε τούτους , δυνήσεσθαι δι αὐτῶν καὶ τὴν ἄλλην πληθὺν ἅπασαν ἀναδιδάξαι μὴ ἐναντιοῦσθαι ·
γνώμης δέ , ὡς εἰκός , διημάρτανε 0 .
πληχθέντας γάρ φασιν ὑπὸ τῶν πρώτων ῥημάτων εὐθὺς αὐτοὺς ἀήθους κακοῦ διηγήσει καταπαγῆναι καὶ ἀχανεῖς γενομένους φοράν τινα δακρύων ὥσπερ ἀπὸ πηγῶν ἀθρόαν ἐκχεῖν , τὰ γένεια καὶ τὰς τρίχας τῆς κεφαλῆς τίλλοντας καὶ τοιαῦτα ἐπιλέγοντας 0 ·
„ πολλὰ εἰσηνέγκαμεν εἰς εὐγήρω βίον οἱ λίαν εὐτυχεῖς , ἵνα ὃ μηδεὶς πώποτε εἶδε τῶν προγόνων ἡμεῖς θεασώμεθα ·
τίσιν ὀφθαλμοῖς 0 ;
ἐκκοπήσονται πρότερον μετὰ τῆς ἀθλίας ψυχῆς καὶ τῆς ἐπωδύνου ζωῆς ἢ τοιοῦτον ὄψονται κακόν , ἀθέατον θέαν , ἣν οὔ τε ἀκοῦσαι θέμις οὔ τε νοῆσαι 0 .
“ Καὶ οἱ μὲν τοιαῦτα ὠλοφύροντο .
πυθόμενοι δὲ οἱ κατὰ τὴν ἱερόπολιν καὶ τὴν ἄλλην χώραν τὸ κινούμενον , ὥσπερ ἀφ ἑνὸς συνθήματος συνταξάμενοι , τοῦ κοινοῦ πάθους τὸ σύνθημα δόντος , ἐξεληλύθεσαν ἀθρόοι καὶ κενὰς τὰς πόλεις καὶ κώμας καὶ οἰκίας ἀπολιπόντες μιᾷ ῥύμῃ συνέτεινον εἰς Φοινίκην ·
ἐκεῖ γὰρ ὢν ἐτύγχανεν ὁ Πετρώνιος .
ἰδόντες δὲ τῶν Πετρωνίου τινὲς ὄχλον ἀμύθητον φερόμενον ἐβοηδρόμουν ἀπαγγέλλοντες , ἵνα φυλάττηται , πόλεμον προσδοκήσαντες .
ἔτι δὲ διηγουμένων , ὁ μὲν ἀφρούρητος ἦν , ἡ δὲ τῶν Ἰουδαίων πληθὺς ἐξαπιναίως ὥσπερ νέφος ἐπιστᾶσα πᾶσαν Φοινίκην ἐπέσχε , κατάπληξιν τοῖς οὐκ εἰδόσι τὴν τοῦ ἔθνους πολυανθρωπίαν ἐργασαμένη .
καὶ βοὴ μὲν τοσαύτη τὸ πρῶτον ἤρθη μετὰ κλαυθμῶν καὶ στερνοτυπιῶν , ὡς ἂν μη δὲ τὰς ἀκοὰς τῶν παρόντων χωρεῖν τὸ μέγεθος ·
οὐ δὲ γὰρ ἐπαύσατο παυσαμένων , ἀλλ  ἡσυχασάντων ἔτι συνήχει .
ἔπειτα πρόσοδοι καὶ δεήσεις , οἵας ὁ καιρὸς ὑπέβαλλε 0 ·
διδάσκαλοι γὰρ τοῦ παρόντος αὐταὶ αἱ συμφοραί 0 .
εἰς τάξεις δὲ ἓξ διενεμήθησαν , πρεσβυτῶν , νέων , παίδων , πάλιν ἐν μέρει πρεσβυτίδων , γυναικῶν τῶν ἐν ἡλικίᾳ , παρθένων .
ἐπεὶ δὲ ὁ Πετρώνιος ἐξ ἀπόπτου κατεφάνη , πᾶσαι αἱ τάξεις καθάπερ κελευσθεῖσαι προσπίπτουσιν εἰς ἔδαφος ὀλολυγὴν θρηνώδη τινὰ μεθ ἱκετηριῶν ἀφιεῖσαι .
παραινέσαντος δὲ ἀνίστασθαι καὶ προσελθεῖν ἐγγυτέρω , μόλις ἀνίσταντο καὶ καταχεάμενοι πολλὴν κόνιν καὶ ῥεόμενοι δακρύοις , τὰς χεῖρας ἀμφοτέρας εἰς τ οὐπίσω περιαγαγόντες τρόπον ἐξηγκωνισμένων , προσῄεσαν .
εἶτα ἡ γερουσία καταστᾶσα τοιάδε ἔλεξεν ·
„ ἄοπλοι μέν ἐσμεν , ὡς ὁρᾷς , παραγενομένους δὲ αἰτιῶνταί τινες ὡς πολεμίους 0 .
ἃ δὲ ἡ φύσις ἑκάστῳ προσένειμεν ἀμυντήρια μέρη , χεῖρας , ἀπεστρόφαμεν , ἔνθα μηδὲν ἐργάσασθαι δύνανται , παρέχοντες αὑτῶν τὰ σώματα πρὸς εὐσκόπους τοῖς θέλουσιν ἀποκτεῖναι βολάς .
γυναῖκας καὶ τέκνα καὶ γενεὰς ἐπηγαγόμεθά σοι καὶ διὰ σοῦ προσεπέσομεν Γαΐῳ μηδένα οἴκοι καταλιπόντες , ἵνα ἢ περισώσητε πάντας ἢ πάντας πανωλεθρίᾳ διαφθείρητε .
πετρώνιε , καὶ τὰς φύσεις ἐσμὲν εἰρηνικοὶ καὶ τὴν προαίρεσιν , καὶ αἱ διὰ παιδοτροφίαν φιλεργίαι τοῦτο ἡμᾶς ἐξ ἀρχῆς ἐπαίδευσαν τὸ ἐπιτήδευμα .
γαΐῳ παραλαβόντι τὴν ἡγεμονίαν πρῶτοι τῶν κατὰ Συρίαν ἁπάντων ἡμεῖς συνήσθημεν , Οὐιτελλίου τότε , παρ οὗ διεδέξω τὴν ἐπιτροπήν , ἐν τῇ πόλει διατρίβοντος , ᾧ τὰ περὶ τούτων ἐκομίσθη γράμματα , καὶ ἀπὸ τῆς ἡμετέρας πόλεως εὐαγγελιουμένη πρὸς τὰς ἄλλας ἔδραμεν ἡ φήμη .
πρῶτον τὸ ἡμέτερον ἱερὸν ἐδέξατο τὰς ὑπὲρ τῆς ἀρχῆς Γαΐου θυσίας , ἵνα πρῶτον ἢ καὶ μόνον ἀφαιρεθῇ τῆς θρησκείας τὸ πάτριον ;
ἐξιστάμεθα τῶν πόλεων , παραχωροῦμεν τῶν οἰκιῶν καὶ κτημάτων , ἔπιπλα καὶ χρήματα καὶ κειμήλια καὶ τὴν ἄλλην ἅπασαν λείαν εἰσοίσομεν ἑκόντες ·
λαμβάνειν , οὐ διδόναι , ταῦτα νομιοῦμεν .
ἓν ἀντὶ πάντων αἰτούμεθα , μηδὲν ἐν τῷ ἱερῷ γενέσθαι νεώτερον , ἀλλὰ φυλαχθῆναι τοιοῦτον , οἷον παρὰ τῶν πάππων καὶ προγόνων παρελάβομεν .
εἰ δὲ μὴ πείθομεν , παραδίδομεν ἑαυτοὺς εἰς ἀπώλειαν , ἵνα μὴ ζῶντες ἐπίδωμεν θανάτου χεῖρον κακόν .
πυνθανόμεθα πεζὰς καὶ ἱππικὰς δυνάμεις εὐτρεπίσθαι καθ  ἡμῶν , εἰ πρὸς τὴν ἀνάθεσιν ἀντιβαίημεν .
οὐδεὶς οὕτως μέμηνεν , ὡς δοῦλος ὢν ἐναντιοῦσθαι δεσπότῃ ·
παρέχομεν ἐν ἑτοίμῳ τὰς σφαγὰς ἄσμενοι , κτεινέτωσαν , ἱερευέτωσαν , κρεανομείτωσαν ἀμαχεὶ καὶ ἀναιμωτί , πάντα ὅσα κεκρατηκότων ἔργα δράτωσαν .
τίς δὲ χρεία στρατιᾶς 0 ;
αὐτοὶ κατάρξομεν τῶν θυμάτων οἱ καλοὶ ἱερεῖς , παραστησόμενοι τῷ ἱερῷ γυναῖκας οἱ γυναικοκτόνοι , ἀδελφοὺς καὶ ἀδελφὰς οἱ ἀδελφοκτόνοι , κούρους καὶ κόρας , τὴν ἄκακον ἡλικίαν , οἱ παιδοφόνται ·
τραγικῶν γὰρ ὀνομάτων δεῖ τοῖς τὰς τραγικὰς συμφορὰς ὑπομένουσιν .
εἶτ  ἐν μέσοις στάντες καὶ λουσάμενοι τῷ συγγενικῷ αἵματι  τοιαῦτα γὰρ τὰ λουτρὰ τοῖς εἰς ᾅδου φαιδρυνομένοις  ἀνακερασόμεθα τὸ ἴδιον ἐπικατασφάξαντες αὑτούς 0 .
ἀποθανόντων τὸ ἐπίταγμα γενέσθω ·
μέμψαιτ  ἂν οὐ δὲ θεὸς ἡμᾶς ἀμφοτέρων στοχαζομένους , καὶ τῆς πρὸς τὸν αὐτοκράτορα εὐλαβείας καὶ τῆς πρὸς τοὺς καθωσιωμένους νόμους ἀποδοχῆς ·
γενήσεται δὲ τοῦτο , ἐὰν ὑπεκστῶμεν ἀβιώτου βίου καταφρονήσαντες .
ἀκοὴν ἐδεξάμεθα παλαιτάτην ὑπὸ τῶν κατὰ τὴν Ἑλλάδα λογίων παραδοθεῖσαν , οἳ τὴν τῆς Γοργόνος κεφαλὴν τοσαύτην ἔχειν δύναμιν ὡμολόγουν , ὥστε τοὺς προσιδόντας εὐθὺς λίθους καὶ πέτρους γίνεσθαι .
τοῦτο μύθου μὲν πλάσμα ἔοικεν εἶναι , τὸ δ ἀληθὲς αἱ μεγάλαι καὶ ἀβούλητοι καὶ ἀνήκεστοι συντυχίαι ἐπιφέρουσιν .
ὀργαὶ δεσπότου θάνατον ἀπεργάζονται ἢ παραπλήσιόν τι θανάτῳ .
νομίζεις , ὃ μήποτε γένοιτο , παραπεμπόμενον εἰ θεάσαιντό τινες τῶν ἡμετέρων εἰς τὸ ἱερὸν τὸν ἀνδριάντα , οὐκ ἂν εἰς πέτρους μεταβαλεῖν , παγέντων μὲν αὐτοῖς τῶν ἄρθρων , παγέντων δὲ τῶν ὀφθαλμῶν , ὡς μη δὲ κινηθῆναι δύνασθαι , ὅλου δὲ τοῦ σώματος τὰς φυσικὰς κινήσεις μεταβαλόντος καθ ἕκαστον τῶν ἐν τῇ κοινωνίᾳ μερῶν αὐτοῦ ;
τελευταίαν δέησιν , ὦ Πετρώνιε , ποιησόμεθα δικαιοτάτην ·
οὔ φαμεν μὴ δεῖν τὰ κελευσθέντα δρᾶν , ἀλλ ἀναχώρησιν αἰτούμεθα προσικετεύοντες , ἵνα πρεσβείαν ἑλόμενοι πέμψωμεν τὴν ἐντευξομένην τῷ δεσπότῃ .
τάχα που πρεσβευσάμενοι πείσομεν , ἢ περὶ θεοῦ τιμῆς πως διεξελθόντες ἢ περὶ νομίμων ἀκαθαιρέτων φυλακῆς ἢ περὶ τοῦ μὴ πάντων καὶ τῶν ἐν ἐσχατιαῖς ἐθνῶν , οἷς τετήρηται τὰ πάτρια , ἔλαττον ἐνέγκασθαι ἢ περὶ ὧν ὁ πάππος αὐτοῦ καὶ πρόπαππος ἔγνωσαν ἐπισφραγιζόμενοι τὰ ἡμέτερα ἔθη μετὰ πάσης ἐπιμελείας 0 .
ἴσως ταῦτα ἀκούων ἔσται μαλακώτερος ·
οὐκ ἐν ὁμοίῳ μένουσιν αἱ γνῶμαι τῶν μεγάλων , αἱ δὲ σὺν ὀργῇ καὶ τάχιστα κάμνουσι .
διαβεβλήμεθα , τὰς διαβολὰς ἐπίτρεψον ἰάσασθαι ·
ἀκρίτους καταγνωσθῆναι χαλεπόν 0 .
ἐὰν δὲ μὴ πείσωμεν , τί λοιπὸν ἐμποδών ἐστιν  ἢ  ταῦτα ἃ καὶ νῦν διανοῇ πράττειν ;
ἕως οὐ πεπρεσβεύμεθα , μὴ ἀποκόψῃς τὰς ἀμείνους ἐλπίδας μυριάδων τοσούτων , αἷς οὐχ ὑπὲρ κέρδους ἀλλ ὑπὲρ εὐσεβείας ἐστὶν ἡ σπουδή .
καίτοι γε ἡμάρτομεν τοῦτο εἰπόντες ·
τί γὰρ ἂν εἴη κέρδος λυσιτελέστερον ὁσιότητος ἀνθρώποις ;
“ Ταῦτα δὲ διεξῄεσαν ὑπ ἀγωνίας καὶ περιπαθήσεως ἄσθματι πολλῷ , κεκομμένῳ τῷ πνεύματι , ῥεόμενοι κατὰ τῶν μελῶν ἁπάντων ἱδρῶτι , μετὰ φορᾶς ἀπαύστων δακρύων , ὡς ἤδη συναλγεῖν τοὺς ἀκούοντας καὶ τὸν Πετρώνιον  ἦν γὰρ καὶ τὴν φύσιν εὐμενὴς καὶ ἥμερος  ὑπὸ τῶν λεχθέντων καὶ ὁρωμένων συνηρπάσθαι ·
ἐδόκει γὰρ αὐτῷ καὶ τὰ λεγόμενα εἶναι δικαιότατα καὶ οἰκτρά τις ἡ τῶν ὁρωμένων περιπάθησις .
ἐπεξαναστὰς δὲ μετὰ τῶν συνέδρων ἐβουλεύετο τὰ πρακτέα καὶ ἑώρα τοὺς μὲν πρὸ μικροῦ παντάπασιν ἐναντιουμένους ἐπαμφοτερίζοντας , τοὺς δὲ ἐνδοιαστὰς ἐπιρρέποντας ἤδη τῷ πλείονι μέρει πρὸς ἔλεον ·
ἐφ οἷς ἥδετο , καίτοι τὴν φύσιν εἰδὼς τοῦ προεστῶτος καὶ ὡς ἔστιν ἀπαραίτητος ὀργήν .
ἀλλ  εἶχέ τινα καὶ αὐτός , ὡς ἔοικεν , ἐναύσματα τῆς Ἰουδαϊκῆς φιλοσοφίας ἅμα καὶ εὐσεβείας , εἴ τε καὶ πάλαι προμαθὼν ἕνεκα τῆς περὶ παιδείαν σπουδῆς εἴ τε καὶ ἀφ οὗ τῶν χώρων ἐπετρόπευσεν , ἐν οἷς Ἰουδαῖοι καθ ἑκάστην πόλιν εἰσὶ παμπληθεῖς , Ἀσίας τε καὶ Συρίας , εἴ τε καὶ τὴν ψυχὴν οὕτω διατεθεὶς αὐτηκόῳ καὶ αὐτοκελεύστῳ καὶ αὐτομαθεῖ τινι πρὸς τὰ σπουδῆς ἄξια φύσει 0 1 .
τοῖς δὲ ἀγαθοῖς ἀγαθὰς ὑπηχεῖν ἔοικε γνώμας ὁ θεός , δι ὧν ὠφελοῦντες ὠφεληθήσονται ·
ὅπερ κ ἀκείνῳ συνέβη .
τίνες οὖν ἦσαν αἱ γνῶμαι ;
μὴ κατεπείγειν τοὺς δημιουργούς , ἀλλ ἀναπείθειν εὖ τετεχνιτευμένον ἀπεργάσασθαι τὸν ἀνδριάντα , στοχαζομένους καθ  ὅσον ἂν οἷόν τε ᾖ μὴ ἀπολειφθῆναι τῶν διωνομασμένων ἀρχετύπων εἰς πλείονος χρόνου μῆκος , ἐπειδὴ τὰ μὲν αὐτοσχέδια φιλεῖ πως ἐπιτέμνεσθαι , τὰ δὲ σὺν πόνῳ καὶ ἐπιστήμῃ μῆκος χρόνων ἐπιζητεῖν 0 .
ἣν ᾐτήσαντο πρεσβείαν , οὐκ ἐπιτρέπειν ·
ἀσφαλὲς γὰρ οὐκ εἶναι 0 .
τοῖς βουλομένοις ἐπὶ τὸν πάντων ἡγεμόνα καὶ δεσπότην ἐκκαλεῖσθαι τὰ πράγματα μὴ ἐναντιοῦσθαι .
τῷ πλήθει μή τε ὁμολογεῖν μή τε ἀρνεῖσθαι 0 ·
ἑκάτερον γὰρ φέρειν κίνδυνον 0 .
ἐπιστέλλειν Γαΐῳ μηδὲν μὲν τῶν Ἰουδαίων κατηγοροῦντα , μὴ δηλοῦντα δὲ ἐπ ἀληθείας τὰς ἱκετείας καὶ ἀντιβολίας αὐτῶν , καὶ τῆς περὶ τὴν ἀνάθεσιν βραδυτῆτος αἰτιᾶσθαι τὸ μέν τι τὴν κατασκευὴν χρόνου μεμετρημένου δεομένην , τὸ δέ τι καὶ τὸν καιρὸν διδόντα μεγάλας ἀφορμὰς εἰς ἀναβολὴν εὐλόγους , αἷς συναινέσειν οὐκ ἴσως ἀλλ ἀναγκαίως καὶ αὐτὸν Γάιον 0 .
ἐν ἀκμῇ μὲν γὰρ τὸν τοῦ σίτου καρπὸν εἶναι καὶ τῶν ἄλλων ὅσα σπαρτά , δεδιέναι δὲ μὴ κατ ἀπόγνωσιν τῶν πατρίων ἄνθρωποι καὶ τοῦ ζῆν καταφρονοῦντες ἢ δῃώσωσι τὰς ἀρούρας ἢ ἐμπρήσωσι τὴν σταχυηφόρον ὀρεινὴν καὶ πεδιάδα , φυλακῆς δὲ χρῄζειν εἰς ἐπιμελεστέραν τῶν καρπῶν συγκομιδήν , οὐ μόνον τῶν σπειρομένων ἀλλὰ καὶ ὧν ἡ δενδροφόρος παρέχει 0 1 .
διεγνώκει μὲν γάρ , ὡς λόγος , πλεῖν εἰς Ἀλεξάνδρειαν τὴν πρὸς Αἰγύπτῳ , πελάγει δὲ οὐκ ἀξιώσει τοσοῦτος ἡγεμὼν διά τε τοὺς κινδύνους καὶ διὰ τὸ πλῆθος τοῦ παραπέμποντος στόλου καὶ ἅμα διὰ τὴν ἐπιμέλειαν τοῦ σώματος , ἃ δὴ πάντα γίνεται ῥᾳδίως τὸν δι Ἀσίας καὶ Συρίας κύκλον περαιουμένῳ 0 ·
δυνήσεται γὰρ καθ ἑκάστην ἡμέραν καὶ πλεῖν καὶ ἀποβαίνειν , καὶ μάλιστα τὰς πλείστας ναῦς ἐπαγόμενος μακράς , ἀλλ οὐχ ὁλκάδας , αἷς ὁ παρὰ γῆν πλοῦς ἀνυσιμώτερος , ὡς ταῖς φορτίσι διὰ πελάγους ἐστίν 0 1 .
ἀναγκαῖον οὖν καὶ χιλὸν κτήνεσι καὶ τροφὰς ἀφθόνους ἐν ἁπάσαις ταῖς Συριακαῖς πόλεσιν εὐτρεπίσθαι , καὶ μάλιστα ταῖς παράλοις 0 .
ἀφίξεται γὰρ παμπληθὴς ὄχλος καὶ διὰ γῆς καὶ διὰ θαλάττης , οὐ μόνον ἀπ αὐτῆς Ῥώμης καὶ Ἰταλίας ἀναστάς , ἀλλὰ καὶ ἀπὸ τῶν ἑξῆς ἄχρι Συρίας ἐπικρατειῶν ἐπηκολουθηκώς , ὁ μὲν τῶν ἐν τέλει , ὁ δὲ στρατιωτικός , ἱππέων , πεζῶν , τῶν ἐν ταῖς ναυσίν , ὁ δὲ οἰκετικὸς οὐκ ἀποδέων τοῦ στρατιωτικοῦ 0 1 2 .
δεῖ δὲ χορηγιῶν οὐ πρὸς τὰ ἀναγκαῖα συμμεμετρημένων αὐτὸ μόνον , ἀλλὰ καὶ πρὸς περιττὴν δαψίλειαν , ἣν ἐπιζητεῖ Γάιος .
τούτοις ἐὰν ἐντύχῃ τοῖς γράμμασιν , ἴσως πρὸς τῷ μὴ δυσχερᾶναι καὶ τῆς προνοίας ἡμᾶς ἀποδέξεται ὡς ποιησαμένους τὴν ὑπέρθεσιν , οὐ χάριτι τῇ τῶν Ἰουδαίων , ἀλλ  ἕνεκα τῆς τῶν καρπῶν συγκομιδῆς .
ἀποδεξαμένων δὲ τὴν ἐπίνοιαν τῶν συνέδρων , κελεύει γράφεσθαι τὰς ἐπιστολὰς καὶ ἐχειροτόνει τοὺς διακομιοῦντας ἄνδρας εὐζώνους , ἐθάδας δὲ καὶ τῶν κατὰ τὰς ὁδοιπορίας ἐπιτομῶν .
καὶ οἱ μὲν ἥκοντες ἀνέδοσαν τὰς ἐπιστολάς , ὁ δ ἔτι μὲν ἀναγινώσκων διῴδει καὶ μεστὸς ἦν ὀργῆς ἐφ ἑκάστῳ σημειούμενος ·
ὡς δὲ ἐπαύσατο , συνεκρότει τὰς χεῖρας " εὖ , Πετρώνιε “ , φάσκων „ οὐκ ἔμαθες ἀκούειν αὐτοκράτορος ·
αἱ ἐπάλληλοί σε ἀρχαὶ πεφυσήκασιν ·
ἄχρι τοῦ παρόντος οὐ δὲ ἀκοῇ γνωρίζειν μοι δοκεῖς Γάιον , οὐκ εἰς μακρὰν αὐτοῦ πεῖραν ἕξεις .
μέλει μὲν γάρ σοι τῶν Ἰουδαϊκῶν νομίμων , ἐχθίστου μοι ἔθνους , ἀλογεῖς δὲ τῶν ἄρχοντος ἡγεμονικῶν προστάξεων 0 .
ἐφοβήθης τὸ πλῆθος ·
εἶτα οὐ παρῆσαν αἱ στρατιωτικαὶ δυνάμεις , ἃς δέδιεν ἔθνη τὰ ἑῷα καὶ ἡγεμόνες αὐτῶν Παρθυαῖοι ;
ἀλλ ἠλέησας ·
εἶτα οἴκτῳ μᾶλλον ἐνέδωκας ἢ Γαΐῳ 0 ;
προφασίζου νῦν ἄμητον , τὸν ἀπροφάσιστον οὐκ εἰς μακρὰν ἐνδεξόμενος αὐτὸς τῇ κεφαλῇ ·
συγκομιδὴν αἰτιῶ καρπῶν καὶ τὰς εἰς τὴν ἡμετέραν ἄφιξιν παρασκευάς ·
εἰ γὰρ ἀφορία παντελὴς ἐπέσχε τὴν Ἰουδαίαν , οὐκ ἦσαν αἱ πλησιόχωροι τοσαῦται καὶ οὕτως εὐδαίμονες ἱκαναὶ χορηγεῖν τὰ ἐπιτήδεια καὶ τὴν μιᾶς ἔνδειαν ἀναπληρῶσαι ;
ἀλλὰ τί προανίσταμαι τῶν χειρῶν ;
τί δέ μου τῆς γνώμης προαισθάνονταί τινες ;
ὁ μέλλων τὰ ἐπίχειρα καρποῦσθαι γινωσκέτω πρῶτος ἐξ ὧν ἂν πάθῃ .
παύομαι λέγων , φρονῶν δὲ οὐ παύσομαι .
“ καὶ μικρὸν ὅσον ἐπισχών τινι τῶν πρὸς ταῖς ἐπιστολαῖς ὑπέβαλε τὰς πρὸς Πετρώνιον ἀποκρίσεις , ἐπαινῶν αὐτὸν ὅσα τῷ δοκεῖν εἰς τὸ προμηθὲς καὶ τὴν τοῦ μέλλοντος ἀκριβῆ περίσκεψιν 0 ·
σφόδρα γὰρ τοὺς ἐν ἡγεμονίαις εὐλαβεῖτο τὰς πρὸς νεωτεροποιίαν ἀφορμὰς ὁρῶν ἔχοντας ἐν ἑτοίμῳ , καὶ μάλιστα τοὺς ἐν ταῖς μεγάλαις καὶ μεγάλοις ἐπιτάττοντας στρατοπέδοις , ἡλίκα τὰ πρὸς Εὐφράτῃ κατὰ Συρίαν ἐστίν .
θεραπεύων οὖν τοῖς ὀνόμασι καὶ γράμμασιν ἄχρι καιροῦ τὸ ἔγκοτον ἐπεσκίαζε βαρύμηνις ὤν .
εἶτα ἐπὶ πᾶσι γράφει κελεύων μηδενὸς οὕτω φροντίζειν ἢ τοῦ θᾶττον ἀνατεθῆναι τὸν ἀνδριάντα ·
καὶ γὰρ ἤδη τὰ θέρη , τὴν εἴ τε πιθανὴν εἴ τε ἀληθῆ πρόφασιν , συγκεκομίσθαι δύνασθαι 0 1 .
μετ οὐ πολὺ μέντοι παρῆν Ἀγρίππας ὁ βασιλεὺς κατὰ τὸ εἰωθὸς ἀσπασόμενος Γάιον .
ᾔδει δὲ ἁπλῶς οὐδὲν οὔ τε ὧν ἐπεστάλκει ὁ Πετρώνιος οὔ τε ὧν ὁ Γάιος ἢ πρότερον ἢ ὕστερον 0 1 ·
ἐτεκμαίρετο μέντοι διὰ τῆς οὐκ ἐν τάξει κινήσεως καὶ τῆς τῶν ὀμμάτων ταραχῆς ὑποτυφομένην ὀργὴν καὶ ἀνεσκόπει καὶ διηρεύνα ἑαυτὸν πάντῃ καὶ πρὸς πάντα μικρά τε αὖ καὶ μεγάλα τὸν λογισμὸν ἀποτείνων , μή τι δέδρακεν ἢ εἶπεν ὧν οὐ χρή .
ὡς δὲ συνόλως οὐδὲν εὕρισκεν , ἐτόπασεν , ὅπερ ἦν εἰκός , ἑτέροις τισὶ πικραίνεσθαι .
πάλιν δὲ ὅτε ὑποβλεπόμενον εἶδε καὶ τετακότα τὰς ὄψεις πρὸς μηδένα τῶν παρόντων ἢ μόνον ἐπ αὐτόν , ἐδεδίει καὶ πολλάκις ἐρέσθαι διανοηθεὶς ἐπέσχε , τοιοῦτον λαμβάνων λογισμόν · "
ἴσως τὴν ἀπειλὴν πρὸς ἑτέρους οὖσαν αὐτὸς ἕλξω περιεργίας ὁμοῦ καὶ προπετείας καὶ θράσους ὑπόληψιν ἐξενεγκάμενος .
“ ἐπτοημένον δ οὖν καὶ ἀποροῦντα θεασάμενος αὐτὸν Γάιος  ἦν γὰρ δεινὸς ἐκ τῆς φανερᾶς ὄψεως ἀφανὲς ἀνθρώπου βούλημα καὶ πάθος συνιδεῖν  „ ἀπορεῖς “ , εἶπεν " Ἀγρίππα ;
παύσω σε τῆς ἀπορίας .
ἐπὶ τοσοῦτόν μοι χρόνον συνδιατρίψας ἠγνόησας , ὅτι οὐ τῇ φωνῇ μόνον ἀλλὰ καὶ τοῖς ὄμμασι φθέγγομαι μᾶλλον ἢ οὐχ ἧττον ἕκαστα διασημαίνων 0 ;
οἱ καλοί σου καὶ ἀγαθοὶ πολῖται , παρ οἷς μόνοις ἐξ ἅπαντος ἀνθρώπων γένους θεὸς οὐ νομίζεται Γάιος , ἤδη μοι δοκοῦσι καὶ θανατᾶν ἀφηνιάζοντες ·
ἐμοῦ κελεύσαντος ἐν τῷ ἱερῷ Διὸς ἀνδριάντα ἀνατεθῆναι , πανδημεὶ συνταξάμενοι τῆς πόλεως καὶ τῆς χώρας ὑπεξῆλθον , πρόφασιν ἱκετεύσοντες , τὸ δ ἀληθὲς ἐναντία τοῖς προστεταγμένοις ἐργασόμενοι .
“ μέλλοντος δὲ προσεπιφέρειν ἕτερα , ὑπ ἀγωνίας παντοδαπὰς χρόας ἐνήλλαττεν ἐν τ αὐτῷ γινόμενος αἱμωπός , ὠχρός , πελιδνός .
ἤδη δὲ καὶ ἀπὸ κεφαλῆς ἄκρας ἄχρι ποδῶν φρίκῃ κατέσχητο , τρόμος τε καὶ σεισμὸς πάντα αὐτοῦ τὰ μέρη καὶ τὰ μέλη συνεκύκα , χαλωμένων τε καὶ ἀνιεμένων τῶν σωματικῶν τόνων περὶ ἑαυτῷ κατέρρει καὶ τὰ τελευταῖα παρεθεὶς μικροῦ κατέπεσεν , εἰ μὴ τῶν παρεστώτων τινὲς ὑπέλαβον αὐτόν ·
καὶ κελευσθέντες φοράδην οἴκαδε κομίζουσιν οὐδενὸς συναισθανόμενον ὑπὸ κάρου τῶν ἀθρόων κατασκηψάντων κακῶν .
ὁ μὲν οὖν Γάιος ἔτι μᾶλλον ἐξετραχύνθη τὸ κατὰ τοῦ ἔθνους μῖσος ἐπιτείνων ·
„ εἰ γὰρ Ἀγρίππας “ ἔφασκεν „ ὁ συνηθέστατος καὶ φίλτατος καὶ τοσαύταις ἐνδεδεμένος εὐεργεσίαις ἥττηται τῶν ἐθῶν , ὡς μη δὲ ἀκοὴν ἀνέχεσθαι τὴν κατ αὐτῶν , ἀλλ ὑπ  ἐκλύσεως μικροῦ καὶ τελευτῆσαι , τί χρὴ περὶ τῶν ἄλλων προσδοκᾶν , οἷς μηδεμία πρόσεστιν ὁλκὸς δύναμις εἰς τ οὐναντίον ;
“ ὁ δὲ Ἀγρίππας τὴν μὲν πρώτην ἡμέραν καὶ τὸ πλεῖστον μέρος τῆς ὑστεραίας ὑπὸ κάρου πιεσθεὶς βαθέος οὐδὲν ἐγνώριζε τῶν ὄντων , περὶ δὲ δείλην ἑσπέραν μικρὸν ὅσον τὴν κεφαλὴν ἐπάρας καὶ βεβαρημένους τοὺς ὀφθαλμοὺς ἐπὶ βραχὺ μόλις διοίξας ἀμαυραῖς καὶ ἀχλυώδεσι ταῖς ὄψεσι τοὺς ἐν κύκλῳ παρεθεᾶτο , μήπω γνωρίζειν δυνάμενος ἐπ ἀκριβὲς τὰς ἑκάστων ἰδέας .
πάλιν δὲ ὑπενεχθεὶς εἰς ὕπνον ἠρέμει τῆς προτέρας ὑγιεινοτέρᾳ καταστάσει χρώμενος , ὡς ἐνῆν ἔκ τε τῆς ἀναπνοῆς καὶ ἐκ τῆς περὶ τὸ σῶμα σχέσεως τεκμήρασθαι .
περιαναστὰς δὲ ὕστερον ἐπυνθάνετο ·
„ ποῦ τὰ νῦν εἰμι ;
μήτι παρὰ Γαΐῳ 0 ;
μὴ καὶ αὐτὸς πάρεστιν ὁ δεσπότης ;
“ ἀποκριναμένων δέ ·
„ θάρρει , παρὰ σαυτῷ διατρίβεις , Γάιος οὐ πάρεστιν ·
ἱκανῶς ἠρέμησας ὑπενεχθεὶς εἰς ὕπνον ·
ἀλλ ἐπιστραφεὶς καὶ μετεωρίσας σαυτὸν τὸν ἀγκῶνα πῆξον , γνώρισον τοὺς παρόντας ·
ἴδιοι πάντες εἰσί , φίλων καὶ ἀπελευθέρων καὶ οἰκετῶν οἱ μάλιστα τιμῶντες καὶ ἀντιτιμώμενοι “  ὁ δὲ  νήφειν γὰρ ἤρχετο  καθεώρα τὸ παρ ἑκάστῳ συμπαθές ·
καὶ κελευσάντων τοὺς πολλοὺς μεταστῆναι τῶν ἰατρῶν , ἵνα δι ἀλειμμάτων καὶ τροφῆς καιρίου τὸ σωμάτιον ἀνακτήσωνται , „ πάνυ γὰρ “ εἶπε „ φροντιστέον ὑμῖν ἐπιμελεστέρας τῆς εἰς ἐμὲ διαίτης ;
οὐ γὰρ ἐξαρκεῖ μοι τῷ βαρυδαίμονι λιμὸν ἀκέσασθαι διὰ ψιλῆς καὶ εἰς εὐτέλειαν ἀπηκριβωμένης τῆς τῶν ἀναγκαίων χρήσεως ;
οὐ δ αὐτὰ δὴ ταῦτα προσηκάμην ἄν , εἰ μὴ ἕνεκα τελευταίας βοηθείας , ἣν ὀνειροπολεῖ μου ἡ διάνοια τῷ ταλαιπώρῳ ἔθνει παρασχεῖν 0 .
“ καὶ ὁ μὲν δεδακρυμένος καὶ ἀναγκοφαγῶν δίχα προσοψήματος οὐ δὲ κράματος προσενεχθέντος ἠνέσχετο , ἀλλ ὕδατος ἀπογευσάμενος „ ἐπέχει μὲν “ εἶπεν „ ἡ τάλαινα γαστὴρ ὃ ἀπῄτει δάνειον ·
ἐμοὶ δὲ τί προσήκει ποιεῖν ἢ δεῖσθαι Γαΐου περὶ τῶν ἐνεστώτων ;
“ καὶ δέλτον λαβὼν ταῦτα ἐπιστέλλει · "
τὴν μὲν κατ ὄψιν ἔντευξιν , ὦ δέσποτα , φόβος με καὶ αἰδὼς ἀφείλαντο , ὁ μὲν ἀπειλὴν ἐκτρεπόμενος , ἡ δὲ τῷ μεγέθει τοῦ περὶ σὲ ἀξιώματος καταπλήττουσα 0 ·
γραφὴ δὲ μηνύσει μου τὴν δέησιν , ἣν ἀνθ ἱκετηρίας προτείνω .
πᾶσιν ἀνθρώποις , αὐτοκράτορ , ἐμπέφυκεν ἔρως μὲν τῆς πατρίδος , τῶν δὲ οἰκείων νόμων ἀποδοχή ·
καὶ περὶ τούτων οὐδεμιᾶς ἐστί σοι χρεία διδασκαλίας , ἐκθύμως μὲν στέργοντι τὴν πατρίδα , ἐκθύμως δὲ τὰ πάτρια τιμῶντι .
καλὰ δὲ ἑκάστοις , εἰ καὶ μὴ πρὸς ἀλήθειάν ἐστι , διαφαίνεται τὰ οἰκεῖα ·
κρίνουσι γὰρ αὐτὰ οὐ λογισμῷ μᾶλλον ἢ τῷ τῆς εὐνοίας πάθει 0 .
γεγέννημαι μέν , ὡς οἶδας , Ἰουδαῖος ·
ἔστι δέ μοι Ἱεροσόλυμα πατρίς , ἐν ᾗ ὁ τοῦ ὑψίστου θεοῦ νεὼς ἅγιος ἵδρυται ·